14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 6413 της 18 Αυγ./29 Σεπτ. 1960 (ΦΕΚ Β΄ 420) Περί εισαγωγής επί προσωρινή ατελεία πρώτων υλών και υλικών προοριζομένων δια την κατασκευήν πλεκτών ελαστικών και εξαγωγήν. Έχοντες υπ’ όψει:1)Τας διατάξεις του Νόμ. 4607/30 περί τροποποιήσεως διατάξεων των περί δασμολογίου νόμων και 2)την από 1 Ιουλ. 1960 γνωμοδότησιν της Επιτροπής του άρθρ. 6 του Νόμ. 2861/54 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων , αποφασίζομεν: Άρθρ.1.-Επιτρέπεται εις τους εργοστασιάρχας κατασκευής ελαστικών πλεκτών η επί προσωρινή ατελεία και επί τη καταθέσει δια τους δασμούς και φόρους, τραπεζικής εγγυήσεως η εισαγωγή των χρησιμοποιουμένων δια την κατασκευήν τούτων πρώτων υλών και υλικών (νημάτων ελαστικών, νημάτων ραιγιόν, νημάτων νάϋλον, εριονημάτων, γονατοδέσμων, ζαρτιερών και ελασμάτων δια κορσέδες) προς κατασκευήν ελαστικών πλεκτών και εξαγωγήν τούτων ή αποταμίευσιν εντός έξ μηνών από της παραλαβής των πρώτων υλών. Άρθρ.2.-1.Οι βουλόμενοι να τύχωσι του ανωτέρω ευεργετήματος εργοστασιάρχαι δέον να υποβάλωσι εις την αρμοδίαν Τελωνειακήν Αρχήν εις την περιφέρειαν της οποίας κείται το εργοστάσιόν των αίτησιν περί τούτου δι’ ης συν τοις άλλοις δέον να αναφέρωσι α) το όνομα, το επώνυμον και την διεύθυνσιν του αντιπροσώπου των, β) την πόλιν και ακριβώς την θέσιν του εργοστασίου, γ) την πόλιν και ακριβώς την θέσιν εις ην θέλουσιν αποθηκεύσει τα εκ της επεξεργασίας των παραληφθεισών πρώτων υλών παραγόμενα είδη μέχρι της εξαγωγής των ή αποταμιεύσεώς των. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του άρθρ. 2 του Νόμ. ΒΡΝΗ/1893 προβλεπομένην Επιτροπήν, ήτις συνερχομένη αποφαίνεται περί της παραγωγικής δυναμικότητος του εργοστασίου και περί των καθ’ εξαμηνίαν παραδοτέων ποσοτήτων εκ των εν άρθρ. 1 αναφερομένων πρώτων υλών. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικής η παραδοτέα τω αιτούντι καθ’ εξαμηνίαν ποσότης εκ των περί ων πρόκειται πρώτων υλών και υλικών. Άρθρ.3.-Η εισαγωγή των περί ων το άρθρ. 1 πρώτων υλών και υλικών επιτρέπεται δια των Διευθύνσεων Τελωνείων η δε εξαγωγή ή αποταμίευσις των κατασκευαζομένων πλεκτών δέον να πραγματοποιήται δια της αυτής Τελωνειακής Αρχής. Άρθρ.4.-Κατά την εισαγωγήν θα εξακριβώνται δια χημικής αναλύσεως τα χαρακτηριστικά γνωρίσματα των νημάτων ραιγιόν και νάϋλον ως ο αριθμός του ντενιέ κλπ. και τα τεμάχια των ελασμάτων, γονατοδέσμων και ζαρτιερών. Τα στοιχεία ταύτα θα αναγράφωνται επί των κατατεθειμένων κατά την εισαγωγήν Τελωνειακών παραστατικών εγγράφων, ίνα κατά την εξαγωγήν βάσει του αποτελέσματος της χημικής αναλύσεως των εξαγομένων ειδών εξακριβούται αν δια την παραγωγήν τούτων εχρησιμοποιήθησαν αι παραληφθείσαι πρώται ύλαι και υλικά. Άρθρ.5.-1.Κατά την εξαγωγήν θα λαμβάνωνται δείγματα εις διπλούν των εξαγομένων ειδών, τα οποία σφραγιζόμενα και μονογραφόμενα υπό του αρμοδίου Τελωνειακού οργάνου και του εξαγωγέως θα αποστέλλωνται εις το αρμόδιον Χημικόν Παράρτημα προς διενέργειαν αναλύσεως και προσδιορισμόν των χρησιμοποιηθεισών δια την κατασκευήν των εξαγομένων ειδών πρώτων υλών και της επί τοις % αναλογίας αυτών. 2.Προκειμένου περί των νημάτων ραιγιόν και νάϋλον καθορίζεται προσέτι και ο αριθμός ντενιέ αυτών, δικαιολογημένης κατά την εξαγωγήν επί πλέον ανοχής εκ λόγων τεχνικών της βιομηχανοποιήσεως (πλοκής) 15-20 μονάδων. 3.Το αποτέλεσμα του ανωτέρω ελέγχου καθίσταται γνωστόν εις την αποστείλασαν τα δείγματα τελωνειακήν αρχήν και τον ενδιαφερόμενον. 4.Το έτερον των δειγμάτων θα κρατήται επί ένα μήνα δια την περίπτωσιν της εγέρσεως αμφισβητήσεως, ήτις δέον να ενεργήται εντός οκτώ ημερών από της κοινοποιήσεως του αποτελέσματος της γενομένης αναλύσεως εις τον ενδιαφερόμενον υπό της Τελωνειακής Αρχής. Επί της εγερθησομένης αμφισβητήσεως αποφαίνεται η Κεντρική Υπηρεσία του Γενικού Χημείου του Κράτους. Άρθρ.6.-1.Η πίστωσις της εν λόγω προσωρινής ατελείας διενεργείται δι’ αντιγράφων των διασαφήσεων εξαγωγής και των στοιχείων των δελτίων χημικής αναλύσεως κατόπιν διαπιστώσεως της ταυτότητος των χρησιμοποιηθεισών δια την κατασκευήν των εξαγομένων ειδών πρώτων υλών και υλικών προς τας επί προσωρινή ατελεία εισαχθείσας τοιαύτας προστιθεμένων εις το βάρος των χρησιμοποιηθεισών πρώτων υλών των κάτωθι ποσοστών λόγω φύρας: α)Δια φύραν πλοκής 2%. β)Δια φύραν σαφής-λευκάνσεως 2%. γ)Δια φύραν κοπής-ραφής 8%. 2.Επί των νημάτων ραιγιόν και νάϋλον μεταξύ του αριθμού ΝΤΕΝΝΙΕ των εισαχθέντων νημάτων και του αριθμού ΝΤΕΝΝΙΕ του αναφερομένου εν τω δελτίω χημικής αναλύσεως των (Αντί της σελ. 536,03(β) Σελ. 536,03(γ) 356Α-271 Πρώτες ύλες Κλωστοϋφαντουργίας 30.Η.μ.14 χρησιμοποιηθέντων δια την κατασκευήν εξαγομένων ειδών νημάτων δικαιολογείται επί πλέον ανοχή εκ λόγων τεχνικών, μέχρι δέκα πέντε το πολύ μονάδων. 3.Οι δια της παρούσης καθιερούμενοι συντελεσταί φύρας εφαρμόζονται επί εξαγωγών πραγματοποιηθεισών από 1.10.1968 και πραγματοποιουμένων μεταγενεστέρως. Το άρθρ. 6 τροποποιηθέν δια της υπ’ αριθ. Θ. 6400/382/65 της 30 Ιουλ./12 Σεπτ. 1966 αποφ. Υπ. Οικονομικών και Βιομηχανίας (ΦΕΚ Β΄ 567) αντικατεστάθη ως άνω δια της υπ’ αριθ. Δ. 3553 της 3/28 Απρ. 1969 ομοίας (ΦΕΚ Β΄ 283). Άρθρ.7.-1.Την επομένην της λήξεως της εν άρθρ. 1 αναφερομένης προθεσμίας χρεούται η οικεία μεταποίησις με τους δασμούς και φόρους τους αναλογούντας επί των νημάτων και υλικών των μήπω εξαχθέντων και εισπράττονται ούτοι εντόκως κατά τα κεκανονισμένα. 2.Η υπ’ αριθ. Δ. 9610/12.12.57 απόφασις καταργείται. 